**Săptămâna patimilor din învățământul românesc**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu toate că onor toți s-au șters undeva

cu autoritatea profesorului de limba și

literatura română În irealitatea imediată

i se cere să ridice osanale analfabetului

de la grupa pregătitoare și până dincolo

de ultima clasă postliceală Deoarece doar

EL MĂRIA SA ELEVUL

știe de ce are și mai ales de ce nu are

nevoie

(pauze cât mai lungi și vacanțe cât mai dese

etc. cheia grozavelor insuccese- slogan remixat

de onor ministerul cu pricina) S-a priceput

gloată de profesori incapabili

să înțeleagă noile directive direcționate

direct de respectivul organ genial (t!)

Stop că tovarășii au intrat într-o binemeritată

transă postelectorală

Spor la sforăituri cât mai trigonometrice

Căci din prostie ne-am născut și-n prostie

ne vom întoarce

Amin cu puțin pelin

Costel Zăgan, EREZII DE-O CLIPĂ II